
Sudameriko 


Sud-Ameriko aŭ Sudameriko estas la suda amerika 
subkontinento. Ĝian nordon trairas la ekvatoro; do ĝia 
pliparto apartenas al la suda hemisfero. Ĝi situas inter 
la Atlantika Oceano oriente, la Pacifika Oceano 
okcidente, la Kariba Maro norde kaj la Antarkta 
Oceano sude. Ĝia areo de 18,8 milionoj da kvadrataj 
kilometroj respondas al 42 % de la areo de Ameriko 
aŭ 12 % de la supermara areo tuttera. 6 % de la monda 
loĝantaro vivas en Sudameriko. 

A1 Sudameriko oni kalkulas dek du aŭ dek tri landojn 
kaj ses dependaĵojn de aliaj landoj: 


Landoj 

Dependaĵoj 

■ Argentino 

■ | Bolivio 

■ Brazilo 

■ ^ Ĉilio 

■ Ekvadoro 

■ ► Gujano 

■ | Kolombio 

■ Paragvajo 

■ | | Peruo 

■ Surinamo 

■ == Urugvajo 

■ Venezuelo 

■ “Arubo (nederlanda) 

■ Bonero (nederlanda) 

■ Kuracao (nederlanda) 

■ ga Insuloj Falklandoj/Malvinaj 
insuloj (britaj) 

■ FrancaGviano 

■ ga Sud-Georgio kaj Sud- 
Sandviĉinsuloj (britaj) 

■ BS9 Trinidado 
kaj Tobago 



Iuj kalkulas Trinidadon kaj Tobagon al Meza 
Amer iko, sed ĝi ja situas sur la kontinentbreto de Suda 
Ameriko, antaŭ la marbordo de Venezuelo. Panamo 
iam estis parto de Kolombio kaj estis apartigita fare de 
Usono; tial oni nun kakulas ĝin al Meza Ameriko kaj 
konsideras ĝian sudan limon, al Kolombio, la norda 
limo de Sudameriko. 

Mapo de Sudameriko. 

Historio 


Antaŭkolumba epoko 

La tradicia teorio pri la praloĝantoj de Sudameriko diras, ke ili inter la jaroj 13.000 kaj 14.000 antaŭ nia 
epoko venis tra Nordameriko el Azio. Tamen la setlejoj de Tiahuanaco iĝis arĥeologia mistero^; la multeco 
de tre malnovaj arĥeologiaj trovaĵoj, precipe en la nordo, kaj la genaraj diferencoj inter nord- kaj 
sudamerikaj indianoj igis kelkajn esploristojn hipotezi pri aparta praloĝantaro de Sudameriko, kiu ne venis 
de la nordo. 

Tiu hipotezo rilatas al teorio pri enmigrado el Oceanio tra AntarktoJ 2 ' kaj ŝajnas konfirmi ĝin trovaĵoj de 
setlejoj de marbordaj triboj ĉirkaŭ 14.800 jarojn aĝaj en Monte Verde en ĈilioJ 3 ^ 


La kolonia erao 

Vidu ankaŭ: Eŭropa koloniado de Ameriko 


Kiel unuaj eŭropanoj alvenis la hispana kaj la portugala imperioj, kiuj komencis konkeri la kontinenton kaj 
eksetlis unue precipe en la sudo de Nordameriko, en Mezameriko (kun la karibaj insuloj) kaj en la anda 
regiono de Sudameriko (respektive en la azteka kaj inkaa imperioj). Hispanio forte establiĝis en nun 
Meksiko kaj de tie iris suden al la centra zono de nuna Ĉilio. Samtempe ĝi fondis urbojn ĉe la estuaro de la 
Plata-rivero, precipe Asunciono. 

La traktato de Tordesillas, subskribita en 1494 de la Katolikaj Gereĝoj kaj reĝo Johano la 2-a de Portugalio 
establis dispartigon de la aneksaj zonoj de la Nova Mondo. La orienta parto de Sudameriko, la orienta parto 
de nuna Brazilo, estis atribuita al la agadkampo de Portugalio, kiu submetis ĝin, kiam en 1500 Pedro 
Alvares Cabral albordiĝis tie. 

La unua ekveturo de eŭropanoj al Sudameriko jam okazis la 5-an de aŭgusto 1498, kiam Kristoforo 
Kolumbo ekveturis suden ekde Hispaniolo kaj sur insulo Cubagua fondis la unuan eŭropan setlejon en 
Sudameriko, Nueva Cadiz. En 1515 estis fondita la unua setlejo sur firma tero, Cumana en nuna Venezuelo. 

En 1532 la hispana konkistadoro Francisco Pizarro alvenis en Kaŝamarko, malliberigis la inkaan monarĥon 
Ataŭalpo kaj poste ordonis ekzekuti lin. Aliance kun la nobelaro de Cuzco li sukcesis konkeri la inkaan 
imperion. 

Portugalio alproprigis al si la pliparton de la altantika rando de norda Sudameriko, el kiu poste ekestis 
Brazilo. 


Anglio establis, krom dek tri Koloniojn en la atlantika rando de Norda Ameriko, kelkajn sur iuj karibaj 
insuloj. La nun britaj insuloj Falklandoj estis eksetlitaj nur en 1764, de francoj. 





























Francio okupis nunan Francan Gvajanion kaj nordamerike Luizianon kaj Kebekion. 
Nederlando establis koloniojn en Surinamo kaj sur la Nederlandaj Antiloj kaj Arubo. 


Emancipiĝo 

Vidu ankaŭ: Sendependigo de Hispanameriko 


Ĉirkaŭ 1808 la premo fare de Napoleon Bonaparte ekigis serion de eventoj, kiu pli malbonigis la situacion 
de Hispanio. Reĝo Karlo la 4-a abdikis la 19-an de marto 1808 favore al sia filo Ferdinando la 7-a post la 
sukcesoj de la ribelo de Aranjuez, kaj la 5-an de majo ambaŭ devis cedi la tronon al Napoleono, kiu 
nomumis sian fraton, Jozefon la 1-an, nova reĝo de Hispanio. Tio provokis la militon de Hispana 
Sendependiĝo, kaj en Ameriko same kiel en Hispanio formiĝis regionaj konsilioj, kiuj favoris la luktadon 
kontraŭ la francaj invadintoj por reestabli la laŭleĝan monarĥon. Tamen multaj el la amerikaj konsilioj estis 
konsiderataj kun malfido de la hispanaj aŭtoritatoj, kiuj suspektis ilin favori la francojn kaj ne estis 
forgesintaj kampanjojn kiaj tiu de Antonio Nariho, kiu en Bogoto publikigis la Deklaracion de la Homaj kaj 
Civitanaj Rajtoj]], la movadon de Juan Picornell, la komspiron de Manuel Gual kaj Jose Marra Espana aŭ la 
tri frakasitajn armeajn ekspediciojn de Francisco de Miranda en Venezuelo. 

La Militoj de la hispanamerika sendependiĝo komenciĝis en 1809 per la Revolucio de La Paz en la altejoj de 
Peruo kaj kulminis per la okupado de la fortresoj de Kallao en 1826. En 1817 la liberigista generalo Jose de 
San Martin sukcesis kun sia armeo transiron de la Andoj kaj venkis la reĝanojn en Ĉilio. Poste li direktiĝis 
al Lima por frapi la centron de la hispana potenco en Ameriko. La meza alto de 3.000 metroj kaj la pinta de 
4.800 kaŭzis en la armeo altomalsanon; la vojo larĝis mezume 30 centimetrojn kaj estis malunueca. E1 la 
5.400 armeanoj 300 mortis survoje; de la 9.200 muloj alvenis nur 5.000, kaj de la 1.500 ĉevaloj nur 500. San 
Martin samtempe gvidis ses kolonojn, kiuj krucis la ĉenmontaron je malsamaj lokoj, kun la celo konfuzi kaj 
disigi la reĝanajn fortojn, kiuj lin atendis. Je la alveno en Ĉilio la ribela armeo sub la komando de San 
Martrn sukcesis ŝlosilan triumfon en la batalo e Chacabuco. Tiujn eventojn komplementis la kampanjoj de la 
liberigisto Simon Bolrvar en la nordo de la Sudameriko, kiu faris sian unuan grandan baton en la Batalo de 
Bojakao. 


La sudamerika integriĝo 

Grava paŝo por la ekesto de Brazilo kiel naciŝtato estis la ŝanĝo de la portugala ĉefurbo de Lisbono al Rio- 
de-Ĵanejro, kiu implicis la regnecon de Brazilo, kiel reĝlando ene de la Unuiĝinta Reĝlando de Portugalio, 
Brazilo kaj Algarvo (1807-1821); kiam ĉi tiu regno pace dissolviĝis, ekestis la imperio de Brazilo. Ties 
sendependecon proklamis en 1822 la filo de la reĝo de Portugalio, Petro la 1-a, kiu establis konstitucian 
monarĥion, daŭrontan ĝis la proklamo de respubliko en 1889. 

Pro sia sendependeco Sudamerio suferis en kelkaj landoj diversajn tipojn de diktaturo kaj fortaj homoj. 
Tamen fine de la 20-a jarcento la pliparto de la duonkontinento sukcesis akiri demokratie elektitajn 
registarojn, kvankam ne en ĉiuj cirkonstancoj ekestis daŭremaj institucioj. Dum la unua kaj dua mondmilitoj 
Sudameriko sukcesis resti ekster la detruaj okazaĵoj kaj akceptis milojn da rifuĝantoj. Tamen en 1941/2 
okazis la Perua-Ekvadora Milito. 

En la 1960-aj jaroj ekestis serio da diktatoraj reĝimoj subtenataj de lokaj aristokrataroj, kun helpo de Usono 
celanta nuligi registarojn kun sociisma tendenco en Brazilo, Argentino , Urugvajo, Paragvajo, Ĉilio kaj 
BolivioKL Ekde 1999 la sudamerikaj landoj escepte de Kolombio elektis centrajn-maldekstrajn aŭ 
maldekstrajn registarojn, sed la plimulto subtenas la liberan merkaton. 

Geografio 


































La teritorio de Sudameriko havas areon de 17.819.100 km 2 . Ĝia marbordo longas 34.500 km; el tiuj 
25.432 km estas de la kontinento mem, la cetero de insuloj. 


Geologio kaj nivela strukturo 

Geografie Sudameriko dividiĝas al tri partoj: La kordileroj (Andoj), la malaltejoj kaj la kontinenta breto^l 
La Andoj distingiĝas kiel la plej granda kaj plej juna montoĉeno de la mondo, kaj kiel dua plej alta post 
Himalajo. Ĝi leviĝas el la profundoj de la oceano kaj etendiĝas de la fuegia arkipelago sud-oriente, sekvas la 
marbordon kaj norde dividiĝas en du brakojn, unu al la Panama istmo kaj unu laŭiranta la bordon de la 
Kariba Maro. 

La kordilero ekestis per ŝoviĝo de la Plato Nazca sub la sudamerikan platon je rapido de ĉirkaŭ 9 cm/jaro. 
Ĝi trairas Argentinon, Ĉilion, Bolivion, Peruon, Ekŭadoron, Kolombion kaj Venezuelon. Pluraj el ĝiaj pintoj 
superas alton de ses mil metro, ekzemple la Akonkagvo (6.960,8 m)®, la Nevado (= neĝokovrita) Ojos del 
Salado (6.893 m), la Nevado Huascaran (6.768 m), la Nevado Sajama (6542 m) kaj la vulkano Ĉimborazo 
(6.310 m). En Kolombio, ĉe la alia flanko de la duonkontinento, estas altecoj de pli ol 5.300 m en la Sierra 
Nevada del Cocuy kaj sur monto Nevado del Ruiz. Per siaj branĉoj la kordilero enfermas valojn kiaj 
ekzemple la Meza Depresio kaj la Valon de Kaŭko en Kolombio kaj altebenaĵojn kia la Altiplano, ebenaĵo 
proksimume 3.000 metrojn alta, kiu estas seka regiono inter Bolivio, Argentino kaj Ĉilio. 

Vidu ankaŭ 

■ CONMEBOL 

■ Latin-Ameriko 

■ Historio de Ameriko 

■ Merkosudo 

■ Komunumo Sudamerika de Nacioj 
- ALBA 

■ Neotropika ekozono 

■ Iniciativo pro Integriĝo de Sudamerika Regiona Infrastrukturo 

Eksteraj ligiloj 


■ Artikoloj pri Sudameriko (https://stanobelov.blogspot.eom/p/sudameriko.html) esperante 

Notoj 

Kontinentoj 



Afriko Antarkto Azio Aŭstralio 

kaj Oceanio 


Eŭropo 


Kontinentoj 


Sudameriko 


Nordameriko 


Geologiaj 

superkontinentoj 

Historiaj 

kontinentoj 


Gondvano, Kenorlando, Kolumbio, Laŭrazio, Pangeo, Panotio, Protogondvano, 
Protolaŭrazio , Rodinio , Vaalbaro 

Arktido , Aziameriko , Atlantiko , Avalonio , Baltiko, Eŭrameriko, Suda Ĉinio, 
Kalahario , Kazahstanio , Kongo , Laŭrentio , Norda Cinio , Siberio , Uro 


Elŝutita el "https://eo.wikipedia.Org/w/index. php?title=Sudameriko&oldid=6772877" 


Ĉi tiu paĝo estis lastafoje redaktita je 05:24, 30 okt. 2019. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 

























